

 ประกาศองค์การบริหารส่วนตำบลวังหิน

 เรื่อง การประกาศวิสัยทัศน์และพันธกิจองค์การบริหารส่วนตำบลวังหิน

…………………………………….

ด้วยองค์การบริหารส่วนตำบลวังหิน มีฐานะเป็นองค์กรปกครองส่วนท้องถิ่นขนาดกลางมีหน้าที่ที่จะต้องบำบัดทุกข์ บำรุงสุข ของประชาชนในเขตพื้นที่องค์การบริหารส่วนตำบล จึงเป็นต้องมีวิสัยทัศน์ในการที่จะพัฒนาท้องถิ่นให้ไปสู่จุดหมายที่ได้กำหนดไว้ในด้านโครงสร้างพื้นฐาน  ด้านเศรษฐกิจ  ด้านส่งเสริมการท่องเที่ยวด้านสังคม การศึกษา ศาสนา วัฒนธรรม สาธารณสุข และการกีฬาด้านทรัพยากรธรรมชาติและสิ่งแวดล้อมและด้านการเมืองการบริหารซึ่งองค์การบริหารส่วนตำบลจะต้องพัฒนาท้องถิ่นให้ครอบคลุมในทุกๆ ด้าน และให้ประชาชนเข้ามามีส่วนร่วมแสดงความคิดเห็น“ร่วมคิด ร่วมทำ ร่วมตรวจสอบ” โดยมุ่งหวังให้ประชาชนอยู่ด้วยกันอย่างสงบสุข  ได้รับการบริการตามอำนาจหน้าที่ขององค์กรปกครองส่วนท้องถิ่น  เป็นชุมชนปลอดจากอบายมุขและยาเสพติด  เยาวชนในเขตพื้นที่มีคุณภาพ  ประชาชนในเขตพื้นที่มีความสามัคคีกัน  และเป็นพลังพัฒนาตำบลให้มีความเจริญ  ซึ่งในการพัฒนาด้านต่างๆ  ส่งผลให้องค์การบริหารส่วนตำบลวังหิน   สามารถดำเนินการตามนโยบายและแผนงาน  และได้รับความไว้วางใจจากราษฎร ให้เป็นที่ปรึกษาและแก้ไขปัญหาในทุกๆ ด้าน

ดังนั้นจึงได้กำหนด **วิสัยทัศน์ (Vision) และพันธกิจ (Mission)**ขององค์การบริหารส่วนตำบลวังหิน ดังนี้

 **๑.วิสัยทัศน์องค์การบริหารส่วนตำบลวังหิน**

 องค์การบริหารส่วนตำบลวังหิน โครงสร้างพื้นฐานดี เศรษฐกิจเด่น เน้นคุณภาพชีวิต ตามวิถีเศรษฐกิจพอเพียง ภายในปี ๒๕๖๔

 **๒. พันธกิจ**

 ๑. จัดให้มีการปรับปรุง บำรุงรักษาโครงสร้างพื้นฐาน เช่น ถนน น้ำประปา ไฟฟ้า

 ๒. ส่งเสริมและสนับสนุนการประกอบอาชีพของประชาชน ให้เข้มแข็งตามหลักเศรษฐกิจพอเพียง

 ๓. ส่งเสริมและพัฒนาแหล่งท่องเที่ยว รวมทั้งดูแลรักษาทรัพยากรธรรมชาติและสิ่งแวดล้อมในตำบลวังหิน โดยส่งเสริมให้ประชาชนมีความตระหนัก และมีจิตสำนึกที่ดีในการป้องกันและรักษาทรัพยากรธรรมชาติ

๔. ส่งเสริมพัฒนาการศึกษาและเทคโนโลยี ทั้งในและนอกระบบ เป็นสังคมแห่งภูมิปัญญาท้องถิ่นและการเรียนรู้ ตลอดจนทำนุบำรุงศาสนา ส่งเสริมวัฒนธรรมประเพณีภูมิปัญญาท้องถิ่น

 ๕. ส่งเสริมสนับสนุนการกีฬาและนันทนาการ

-๒-

 ๖. ส่งเสริมสนับสนุนให้ประชาชนมีสุขอนามัยและความเป็นอยู่ที่ดี ตลอดจนส่งเสริมสนับสนุนการดำเนินงานด้านสาธารณสุข ป้องกันและระงับโรคติดต่อและโรคไม่ติดต่อ ปลอดภัยจากโรคภัยไข้เจ็บและยาเสพติด ผู้สูงอายุ

ผู้พิการ ผู้ติดเชื้อเอดส์ และผู้ด้อยโอกาสได้รับการดูแลเอาใจใส่อย่างทั่วถึง

 ๗. ประชาชนมีความปลอดภัยในชีวิตและทรัพย์สิน

 ๘. พัฒนาระบบการปฏิบัติราชการเพื่อให้บริการประชาชนให้มีประสิทธิภาพและทันสมัยเป็นไปตามหลัก

ธรรมาภิบาล ภายใต้การมีส่วนร่วมของทุกภาคส่วน

**๓. จุดมุ่งหมายการพัฒนา**

 ๑. ดำเนินการด้านโครงสร้างพื้นฐาน ให้มีความสะดวก พัฒนาถนนสายหลักให้เป็นถนนไร้ฝุ่น

๒. มีระบบสาธารณูปโภคและสาธารณูปการที่มีคุณภาพ

 ๓. ดำเนินการให้ประชาชนมีรายได้เพิ่มขึ้นสามารถพึ่งพาตนเองได้

 ๔. ดำเนินการให้แหล่งท่องเที่ยวในตำบลได้รับการปรับปรุงดูแลบำรุงรักษาให้เป็นปกติ สามารถใช้เป็นสถานที่พักผ่อนหย่อนใจ และทำกิจกรรมส่วนรวมในชุมชนและตำบล รวมถึงเป็นสถานที่รองรับนักท่องเที่ยว ตลอดจนให้บริการด้านการจัดประชุมสัมมนาได้อย่างมีประสิทธิภาพ

 ๕. ให้ประชาชนได้รับโอกาสทางการศึกษา การรับบริการสาธารณะ การรับรู้ข่าวสารอย่างทั่วถึงและ

เท่าทันทุก ๆ หมู่บ้าน

๖. ส่งเสริมการทำนุบำรุงศาสนา สืบสานศิลปวัฒนธรรมประเพณีท้องถิ่นและภูมิปัญญาท้องถิ่นส่งเสริมให้ประชาชนมีคุณธรรม จริยธรรมตลอดจนสร้างความตระหนักและอนุรักษ์คุณค่าทางวัฒนธรรม

 ๗. ดำเนินการเพื่อให้ประชาชนมีการนันทนาการและการกีฬาอย่างมีคุณภาพและเพียงพอเพื่อให้ประชาชน

มีคุณภาพชีวิตที่ดีขึ้นห่างไกลยาเสพติด ส่งเสริมสนับสนุนสวัสดิการผู้สูงอายุผู้พิการผู้ติดเชื้อเอดส์และผู้ด้อยโอกาสทางสังคม

 ๘. ส่งเสริมการอนุรักษ์ฟื้นฟูทรัพยากรธรรมชาติและสิ่งแวดล้อมบูรณาการการแก้ปัญหาน้ำเสียและกำจัดขยะ

 ๙. การป้องกันและบรรเทาสาธารณภัย ความปลอดภัยในชีวิตและทรัพย์สินมีประสิทธิภาพและทั่วถึง

๑๐. พัฒนาประสิทธิภาพการบริหารและการจัดการอย่างต่อเนื่อง

๑๑. ส่งเสริมและสนับสนุนให้เกิดความร่วมมือระหว่างประชาชน หน่วยงานภาครัฐ เอกชนและอื่น ๆ เพื่อให้บรรลุจุดมุ่งหมายของการพัฒนา

๑๒. ส่งเสริมและสนับสนุนการปกครองในระบอบประชาธิปไตย

-๓-

 ยุทธศาสตร์การพัฒนา แบ่งออกเป็น ๖ ด้าน ดังต่อไปนี้

 **๑.ยุทธศาสตร์การพัฒนาด้านโครงสร้างพื้นฐาน**

แนวทางที่ ๑ ก่อสร้าง ปรับปรุง บำรุงรักษา ถนน สะพาน ทางเท้า ท่อระบายน้ำ ท่าน้ำและท่าเทียบเรือ

แนวทางที่ ๒ พัฒนาการจัดหาแหล่งน้ำเพื่อการอุปโภคบริโภค

แนวทางที่ ๓ พัฒนาระบบไฟฟ้า

 **๒.ยุทธศาสตร์การพัฒนาด้านเศรษฐกิจและการท่องเที่ยว**

แนวทางที่ ๑ พัฒนาและส่งเสริมอาชีพให้แก่ประชาชน

แนวทางที่ ๒ ปรับปรุงและพัฒนาสถานที่ท่องเที่ยว

 **๓.ยุทธศาสตร์การพัฒนาด้านการศึกษา ศาสนา ศิลปวัฒนธรรม**

 แนวทางที่ ๑ ส่งเสริมสนับสนุนการศึกษาของประชาชนทุกระดับ

แนวทางที่ ๒ เพิ่มช่องทางในการรับรู้ข่าวสาร

แนวทางที่ ๓ ส่งเสริมสนับสนุนศาสนา วัฒนธรรมประเพณี ภูมิปัญญาท้องถิ่นทุกระดับ

 **๔.ยุทธศาสตร์การพัฒนาด้านสิ่งแวดล้อมและการจัดการทรัพยากรธรรมชาติ**

 แนวทางที่ ๑ สร้างจิตสำนึกและตระหนักในการจัดการทรัพยากรธรรมชาติ

 แนวทางที่ ๒ จัดระบบบำบัดน้ำเสียและกำจัดขยะแบบบูรณาการ

 **๕.ยุทธศาสตร์การพัฒนาด้านคุณภาพชีวิตและสังคม**

แนวทางที่ ๑ ส่งเสริมการจัดสวัสดิการและนันทนาการ

แนวทางที่ ๒ ส่งเสริมสุขภาพอนามัย

 **๖.ยุทธศาสตร์การพัฒนาด้านการเมืองการปกครอง การบริหารจัดการองค์กรภายใต้ระบบธรรมาภิ**บาล

แนวทางที่ ๑ ส่งเสริมการมีส่วนร่วมของประชาชน

แนวทางที่ ๒ ส่งเสริมระบบป้องกันและบรรเทาสาธารณภัย

แนวทางที่ ๓ พัฒนาระบบบริหารจัดการองค์กร

 จึงประกาศให้ทราบโดยทั่วกัน

 ประกาศ ณ วันที่ 26 เดือน มกราคม พ.ศ. 256๐

 ทบ รัตนคช

 (นายทบ รัตนคช)

 นายกองค์การบริหารส่วนตำบลวังหิน